**3η ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΚΙΝΗΤΙΚΟΤΗΤΑ ΠΡΟΣΩΠΙΚΟΥ ΓΙΑ ΔΙΔΑΣΚΑΛΙΑ ΚΑΙ ΕΠΙΜΟΡΦΩΣΗ ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ ERASMUS (CALL 2023)**

Από το Γραφείο Διεθνών Σχέσεων του ΕΛΜΕΠΑ ανακοινώνεται Πρόσκληση εκδήλωσης ενδιαφέροντος για κινητικότητα προσωπικού για διδασκαλία και επιμόρφωση στο πλαίσιο του προγράμματος Erasmus+. Το κονδύλι προβλέπεται να καλύψει : ***10 κινητικότητες για επιμόρφωση*** και ***8 για διδασκαλία***.

H κινητικότητα αφορά στη μετακίνηση προσωπικού σε συνεργαζόμενα Α.Ε.Ι χωρών του προγράμματος (χώρες Ε.Ε. και Τουρκία, Σερβία, Ισλανδία, Λιχτενστάιν και Β. Μακεδονία), με σκοπό τη Διδασκαλία (STA) ή/και Επιμόρφωση (STT). Η μετακίνηση θα πρέπει να υλοποιηθεί έως την **31η Δεκεμβρίου 2024**.

 **ΔΙΚΑΙΩΜΑ-ΠΡΟΥΠΟΘΕΣΕΙΣ ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ**

1. Ο/Η υποψήφιος/α πρέπει να είναι μόνιμα μέλη ΔΕΠ, ΕΕΠ, ΕΔΙΠ, Διοικητικό Προσωπικό (Δ.Π.) του ΕΛΜΕΠΑ, καθώς και μέλη προσωπικού (εκπαιδευτικού ή διοικητικού) που έχουν σύμβαση εργασίας ή έργου με το Πανεπιστήμιο, η οποία να είναι σε ισχύ κατά τη διάρκεια της μετακίνησης.
2. Η δραστηριότητα να αφορά αποκλειστικά σε επιμόρφωση-κατάρτιση ή διδασκαλία στο αντικείμενο ενασχόλησης και ΟΧΙ συμμετοχή σε συνέδριο, έρευνα, κ.λπ.
3. Η διάρκεια της επιμόρφωσης θα πρέπει να κυμαίνεται από **2-5 ημέρες** το μέγιστο για τη μετακίνηση από και προς το εξωτερικό και να περιλαμβάνει τουλάχιστον 2 διαδοχικές εργάσιμες ημέρες για επιμόρφωση/ διδασκαλία .

**ΥΠΟΒΟΛΗ ΑΙΤΗΣΗΣ**

Τα μέλη της κοινότητας του ΕΛΜΕΠΑ που ενδιαφέρονται να συμμετάσχουν στο πρόγραμμα, παρακαλούνται μέχρι την **Πέμπτη 19-09-2024** να υποβάλουν την αίτησή τους μέσω της πλατφόρμας <https://forms.office.com/r/hVNc2wKgTW>

**ΔΙΑΔΙΚΑΣΙΑ ΕΠΙΛΟΓΗΣ ΓΙΑ ΚΙΝΗΤΙΚΟΤΗΤΑ ΜΕ ΣΚΟΠΟ ΤΗ ΔΙΔΑΣΚΑΛΙΑ**

Οι διδάσκοντες, οι οποίοι πραγματοποιούν περίοδο διδασκαλίας σε Πανεπιστήμιο με το οποίο το Τμήμα τους έχει συνεργασία, πρέπει να έχουν συμφωνήσει εκ των προτέρων το πρόγραμμα των διαλέξεων, το οποίο θα ακολουθήσουν.

*Προτεραιότητα δίνεται κατά σειρά στους διδάσκοντες που*:

(α) δεν έχουν συμμετάσχει στο Πρόγραμμα κατά τα προηγούμενα έτη ή έχουν το μικρότερο αριθμό συμμετοχών

(β) προσφέρουν μαθήματα στα Αγγλικά για τους εισερχόμενους φοιτητές Erasmus+ του ΕΛΜΕΠΑ

(γ) είναι (ή ήταν τα προηγούμενα χρόνια) Erasmus+ coordinators των τμημάτων τους

(δ) προέρχονται από τις βαθμίδες του Λέκτορα ή του Επίκουρου Καθηγητή

(ε) ανήκει στην κατηγορία των Α.Μ.Ε.Α

 Σε περίπτωση που υπάρχουν υποψήφιοι με τα ίδια ακριβώς προσόντα δίνεται προτεραιότητα ανάλογα με την ημερομηνία υποβολής πλήρους αίτησης.

**ΣΗΜΕΙΩΣΗ**

***Προτεραιότητα θα δοθεί στη βάση των παραπάνω κριτηρίων σε περίπτωση που η ζήτηση για μετακινήσεις ξεπερνάει τον αριθμό των διαθέσιμων θέσεων***

**ΔΙΑΔΙΚΑΣΙΑ ΕΠΙΛΟΓΗΣ ΓΙΑ ΚΙΝΗΤΙΚΟΤΗΤΑ ΜΕ ΣΚΟΠΟ ΤΗΝ ΕΠΙΜΟΡΦΩΣΗ**

Η επιλογή του προσωπικού γίνεται από την Επιτροπή ERASMUS+ βάσει του σχεδίου επιμόρφωσης που θα υποβληθεί με την αίτηση και από το οποίο να απορρέουν τα περισσότερα οφέλη για το Ίδρυμα. Απαραίτητη προϋπόθεση είναι να υπάρχει συνάφεια του προτεινόμενου προγράμματος επιμόρφωσης και των καθηκόντων του υποψηφίου για κινητικότητα.

Προτεραιότητα θα δίνεται:

(α) Μέλη του προσωπικού που δεν έχουν συμμετάσχει στο Πρόγραμμα ή έχουν το μικρότερο αριθμό συμμετοχών.

(β) Μέλη διοικητικού προσωπικού (δεδομένου ότι οι διδάσκοντες μπορούν να κάνουν χρήση και της δράσης «Κινητικότητα με σκοπό τη διδασκαλία».

(γ) στο προσωπικό που ανήκει στην κατηγορία των Α.Μ.Ε.Α

**Σημείωση (1)**

**Δεν επιτρέπεται να μετακινούνται πάνω από 4 άτομα από το ίδρυμα στο ίδιο πρόγραμμα επιμόρφωσης .**

**Σημείωση (2)**

**Προτεραιότητα θα δοθεί στη βάση των παραπάνω κριτηρίων σε περίπτωση που η ζήτηση για μετακινήσεις ξεπερνάει τον αριθμό των διαθέσιμων θέσεων**

Τα αποτελέσματα της επιλογής θα αναρτηθούν στην ιστοσελίδα του ΓΔΔΣ, έως την **Δευτέρα 23-09-2024** (με αναφορά στον κωδικό αίτησης κι όχι στο ονοματεπώνυμο των αιτούντων). Για περισσότερες πληροφορίες μπορείτε να επικοινωνείτε με την κα Μενεγάκη Εύα, υπεύθυνη για την κινητικότητα εξερχόμενου προσωπικού, στο email evamen@hmu.gr ή στο τηλέφωνο 2810-379132.